|  |
| --- |
| Številka: 007-61/2017/6 |
| Ljubljana, 9. 3. 2017 |
| EVA 2017-2330-0025 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 – predlog za obravnavo |
| 1. Predlog sklepov vlade: |
| Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15) je Vlada Republike Slovenije na seji dne … pod točko … sprejela naslednjiS K L E P:Vlada Republike Slovenije izdaja Uredbo o spremembi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 in jo objavi v Uradnem listu Republike Slovenije. Mag. Lilijana Kozlovič GENERALNA SEKRETARKASklep prejmeta:* Ministrstvo za kmetijstvo, gozdarstvo in prehrano,
* Služba Vlade RS za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| - Tadeja Kvas Majer, generalna direktorica Direktorata za kmetijstvo,- Igor Ahačevčič, vodja Sektorja za podeželje,- Andrej Hafner, Služba za pravne zadeve MKGP,- Tanja Gorišek, Sektor za podeželje, vodja Oddelka za izboljšanje konkurenčnosti kmetijstva, živilstva in gozdarstva,- Darko Simončič, Sektor za podeželje. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| (Navedite osebno ime zunanjega strokovnjaka ali firmo in naslov pravne osebe, ki je sodelovala pri pripravi predloga predpisa ali splošnega akta za izvrševanje javnih pooblastil.(Navedite s tem povezane stroške, ki bremenijo javnofinančna sredstva ali navedite, da sodelovanje strokovnjaka ni povezano z javnofinančnimi izdatki.) |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| 5. Kratek povzetek gradiva: |
| Predlagana sprememba Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (v nadaljnjem besedilu: investicijska uredba) se nanaša na spremembo pogojev v okviru definicije velikega podjetja pri podukrepu »Podpora za naložbe v predelavo, trženje oziroma razvoj kmetijskih proizvodov«. Bistveni razlog za spremembo pogojev pri definiciji velikega podjetja je ta, da po trenutni definiciji določen segment podjetij izpade tako iz definicije mikro, malih in srednjih podjetij (v nadaljnjem besedilu: MSP) kot tudi iz definicije velikega podjetja. Ta ugotovljena pomanjkljivost se s predlogom spremembe investicijske uredbe odpravlja. V skladu z veljavno definicijo velikega podjetja, navedeno v drugi alineji drugega odstavka 30. člena, je veliko podjetje tisto podjetje, ki ima najmanj 250 in manj kot 750 zaposlenih ter letni promet, ki presega 50 milijonov eurov in je nižji od 200 milijonov eurov. Pomanjkljivost veljavne definicije velikega podjetja je ta, da je bolj restriktivna od predpisov Evropske unije s področja državnih pomoči, ker zahteva, da sta hkrati izpolnjena oba pogoja, tako pogoj glede števila zaposlenih kot tudi pogoj glede obsega letnega prometa. Zaradi tega iz te kategorije upravičencev do podpore izpadejo podjetja, ki ne izpolnjujejo hkrati obeh pogojev. S predlagano spremembo investicijske uredbe se ugotovljena pomanjkljivost definicije velikega podjetja kot pogoj za dodelitev podpore odpravlja. S predlagano spremembo se izboljšajo možnosti kandidature velikih podjetij na javni razpis. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **DA** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Ni finančnih posledic.1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:**Ni finančnih posledic. |
| **7.b Predstavitev ocene finančnih posledic pod 40.000 EUR:** Ni finančnih posledic. |
| **8. Predstavitev sodelovanja z združenji občin:** Ni potrebno. |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
|  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA** |
| **11. Gradivo je uvrščeno v delovni program vlade:** | **NE** |
|  mag. Dejan Židan minister |

**Besedilo členov**

**PREDLOG**

(EVA 2017-2330-0025)

Na podlagi 10. in 12. člena Zakona o kmetijstvu (Uradni list RS, št. 45/08, 57/12 in 90/12 – ZdZPVHVVR, 26/14 in 32/15) izdaja Vlada Republike Slovenije

**UREDBO**

**o spremembi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020**

1. člen

V Uredbi o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16 in 66/16) se v drugem odstavku 30. člena v drugi alineji beseda »ter« nadomesti z besedo »ali«.

PREHODNA IN KONČNI DOLOČBI

2. člen

(začeti postopki)

Glede vlog na javni razpis, vloženih do uveljavitve te uredbe na podlagi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16 in 66/16), se za upravičenca do podpore štejejo tudi osebe, ki izpolnjujejo pogoje iz spremenjene druge alineje drugega odstavka 30. člena uredbe.

3. člen

(začetek uporabe)

(1) Ta uredba se začne uporabljati naslednji dan po prejetju sklepa Evropske komisije o odobritvi sheme državne pomoči.

(2) Minister, pristojen za kmetijstvo, objavi naznanilo o prejetju sklepa iz prejšnjega odstavka v Uradnem listu Republike Slovenije.

4. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-61/2017/3

Ljubljana, dne \_\_. \_\_\_\_ 2017

EVA 2017-2330-0025

Vlada Republike Slovenije

dr. Miroslav Cerar

Predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

10. in 12. člen Zakona o kmetijstvu (Uradni list RS, št. 45/08, 57/12 in 90/12 – ZdZPVHVVR, 26/14 in 32/15).

1. Rok za izdajo uredbe, določen z zakonom – rok ni določen.
2. Splošna obrazložitev predloga uredbe, če je potrebna

Predlagana sprememba Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (v nadaljnjem besedilu: investicijska uredba) se nanaša na spremembo pogojev v okviru definicije velikega podjetja pri podukrepu »Podpora za naložbe v predelavo, trženje oziroma razvoj kmetijskih proizvodov«. Podrobneje so razlogi za spremembo definicije navedeni v nadaljevanju. Bistveni razlog za spremembo definicije velikega podjetja je ta, da po trenutni definiciji določen segment podjetij izpade tako iz definicije mikro, malih in srednjih podjetij (v nadaljnjem besedilu: MSP) kot tudi iz definicije velikega podjetja. Ta ugotovljena pomanjkljivost se s predlogom spremembe investicijske uredbe odpravlja.

1. Predstavitev presoje posledic za posamezna področja, če te niso mogle biti celovito predstavljene v predlogu zakona – ni vplivov.

II. VSEBINSKA OBRAZLOŽITEV PREDLAGANIH REŠITEV

K 1. členu

S predlagano spremembo druge alineje drugega odstavka 30. člena investicijske uredbe je veliko podjetje opredeljeno kot podjetje, ki ne izpolnjuje pogojev za MSP iz Priloge I k Uredbi 702/2014/EU in ima najmanj 250 in manj kot 750 zaposlenih ali letni promet, ki presega 50 milijonov eurov in je nižji od 200 milijonov eurov. Glede na sedanje pogoje iz definicije velikega podjetja se po predlagani opredelitvi ne zahteva več izpolnjevanje obeh navedenih pogojev, pač pa zadošča, da podjetje izpolni pogoj glede števila zaposlenih ali pogoj glede letnega prometa.

V skladu z veljavnimi pogoji iz definicije velikega podjetja, navedenimi v drugi alineji drugega odstavka 30. člena, je veliko podjetje tisto podjetje, ki ima najmanj 250 in manj kot 750 zaposlenih ter letni promet, ki presega 50 milijonov eurov in je nižji od 200 milijonov eurov. Trenutno veljavna definicija je bolj restriktivna od predpisov Evropske unije s področja državnih pomoči, ker zahteva, da sta hkrati izpolnjena oba pogoja, tako pogoj glede števila zaposlenih kot tudi pogoj glede obsega letnega prometa. Zaradi tega iz te kategorije upravičencev do podpore izpadejo podjetja, ki ne izpolnjujejo hkrati obeh pogojev. Takšen primer podjetja bi bilo, denimo, podjetje, ki bi imelo 280 zaposlenih in letni promet v višini 25 milijonov eurov. Takšno podjetje po trenutno veljavni definiciji ni ne veliko podjetje (ker ima letni promet, ki je nižji od 50 milijonov eurov) ne MSP, saj kategorijo MSP v skladu s Prilogo I k Uredbi 702/2014/EU sestavljajo podjetja, ki imajo manj kot 250 zaposlenih ter letni promet, ki ne presega 50 milijonov EUR. Podjetja, ki presegajo enega od teh pragov, pa po določbah iz 26. točke 2. člena Uredbe 702/2014/EU in 14. točke pod (35) 2.4 oddelka 2. poglavja I. dela Smernic Evropske unije o državni pomoči v kmetijskem in gozdarskem sektorju ter na podeželju za obdobje od 2014 do 2020 (2014/C 204/01) že sodijo med velika podjetja.

Po preučitvi vzrokov za nastali zaplet je bilo ugotovljeno, da je v uradnem dopisu Evropske komisije z oznako Ref. Ares(2016)3172920 - 04/07/2016 prišlo do lingvističnega lapsusa v povzemanju takrat veljavne slovenske definicije velikega podjetja, kar se je nato preneslo tudi v Sklepa Evropske komisije št. C(2016) 6391 z dne 10. 10. 2016 o združljivosti sheme državne pomoči »Pomoč za naložbe v zvezi s predelavo kmetijskih proizvodov v nekmetijske proizvode – velika podjetja – PRP 2014–2020« kot tudi v investicijsko uredbo.

S predlagano spremembo investicijske uredbe se ugotovljena pomanjkljivost definicije velikega podjetja kot pogoj za dodelitev podpore odpravlja. Spremenjena definicija velikega podjetja je v celoti skladna s predpisi Evropske unije na področju državnih pomoči in gre v korist podjetjem, ki bi sicer zaradi preveč restriktivne definicije izpadla iz kroga možnih upravičencev.

K 2. členu

Uvaja se tudi prehodna določba, s katero se opredeli, da se omenjena spremenjena definicija velikega podjetja kot pogoj za dodelitev podpore uporablja tudi za že začete postopke. To pomeni, da se v primeru vlog na javni razpis, vloženih do uveljavitve te uredbe na podlagi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16 in 66/16), za upravičenca do podpore štejejo tudi osebe, ki izpolnjujejo pogoje iz spremenjene druge alineje drugega odstavka 30. člena uredbe.

V primeru vlog, ki bodo vložene po uveljavitvi te spremenjene uredbe, pa prav tako veljajo pogoji iz spremenjene druge alineje drugega odstavka 30. člena uredbe.

S tem se določenemu segmentu podjetij, ki po sedanji definiciji ne izpolnjujejo pogojev za veliko podjetje, omogoči izpolnjevanje pogojev za dodelitev podpore v okviru podukrepa »Podpora za naložbe v predelavo, trženje oziroma razvoj kmetijskih proizvodov«.

K 3. členu

Spremenjena definicija velikega podjetja se bo lahko začela uporabljati šele po prejemu spremembe Sklepa Evropske komisije št. C(2016) 6391 z dne 10. 10. 2016 o združljivosti sheme državne pomoči »Pomoč za naložbe v zvezi s predelavo kmetijskih proizvodov v nekmetijske proizvode – velika podjetja – PRP 2014–2020«, saj se v tem sklepu navaja definicija velikega podjetja.